OpenLLM-France/wikimedia huggingface dataset:
# Crocidura newmarki

Crocidura newmarki és una espècie d'eulipotifle de la família de les musaranyes. És endèmica de Tanzània. Té una llargada de cap a gropa de 65–85 mm, una cua de 45–60 mm i un pes de 6–11 g. Els pèls són grisos amb la punta de color marró. L'espècie fou anomenada en honor del Dr. William D. Newmark, «en reconeixement dels seus esforços de conservació incansables i el seu estudi a llarg termini dels éssers vius de Tanzània, amb èmfasi en les muntanyes Usambara orientals i occidentals».

## Referències

* ↑ Stanley, W. T.; Hutterer, R.; Giarla, T. C.; Esselstyn, J. A. «Phylogeny, phylogeography and geographical variation in the Crocidura monax (Soricidae) species complex from the montane islands of Tanzania, with descriptions of three new species» (en anglès). Zoological Journal of the Linnean Society, vol. 174, 2015, pàg. 185–215. DOI: 10.1111/zoj.12230.
# Heliotípia

L'heliotípia és un procés d'impressió en què la impressió es pren amb tinta, d'una superfície de gelatina que s'ha exposat en un negatiu i ha estat preparada per a la impressió.
Amb el mot "heliotípia" també ens podem estar referint a la placa de gelatina resultant d'aquest procés o a la impressió resultant a partir de la placa.
# Piromania

La piromania és un trastorn del control dels impulsos, fent que els malalts que la pateixen gaudeixin provocant foc i observant les conseqüències que això comporta.
Els tractaments, a llarg termini, inclouen mesures farmacològiques i psicoterapèutiques com les teràpies de grup o les de tipus cognitiu de conducta.

## Referències

* ↑ «La piromanía, un trastorno que solo padece el 3% de los que inician un fuego deliberadamente» (en castellà). 20 Minutos, 19-08-2012. [Consulta: 11 febrer 2012].

## Vegeu també

* Foc
* Incendi forestal
* Bosc
* Guaita forestal
Viccionari
# Berghia

Berghia és un gènere de mol·luscs gastròpodes marins de l'ordre dels nudibranquis. El seu nom commemora el malacòleg Rudolph Bergh.

## Taxonomia

Les espècies dins el gènere Berghia inclouen:
* Berghia agari (Smallwood, 1910)
* Berghia amakusana (Baba, 1937)
* Berghia coerulescens (Laurillard, 1830)
* Berghia columbina (Garcia-Gomez & Thompson, 1990)
* Berghia creutzbergi Er. Marcus & Ev. Marcus, 1970
* Berghia dakariensis (Pruvot-Fol, 1953)
* Berghia dela Marcus & Marcus, 1960
* Berghia marcusi Dominguez, Troncoso & García, 2008
* Berghia norvegica Odhner, 1939
* Berghia rissodominguezi Muniain & Ortea, 1999
* Berghia stephanieae (Valdés, 2005)
* Berghia verrucicornis (Costa A., 1867)

### Espècies convertides en sinònims

* Berghia chaka Gosliner, 1985: sinònim de Baeolidia chaka (Gosliner, 1985)
* Berghia modesta Trinchese, 1882: sinònim de Berghia coerulescens (Laurillard, 1830)

## Referències

* ↑ Trinchese (1877). Rend. Accad. Sci. Bologna 1876-77: 151.
* 1 2 WoRMS (2010). Berghia Trinchese, 1877. In: Bouchet, P.; Gofas, S.; Rosenberg, G. (2010) World Marine Mollusca database. Accessed through: World Register of Marine Species at http://www.marinespecies.org/aphia.php?p=taxdetails&id=137633 on 2011-03-08
* Trinchese S. 1877. Note zoologiche. 1. Descrizione del genere Rizzolia Trichese; 2. Descrizione del genere Berghia Trinchese; 3. Caratteri distintivi dei generi Facelina e Acanthopsole. Rendiconti delle Sessioni dell'Accaddemia delle Scenze dell'Istituto di Bologna, 1876-1877: 147-156.

## Enllaços externs

* Berghia in Malacolog
* Berghia Arxivat 2011-06-29 a Wayback Machine. All related articles in Sea Slug Forum
# Mombaruzzo

Mombaruzzo, (Mombaruss en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Bruno, Carentino, Cassine, Castelnuovo Belbo, Fontanile, Frascaro, Gamalero, Maranzana, Nizza Monferrato, Quaranti i Ricaldone.
Pertanyen al municipi les frazioni de Bazzana, Borgo Cervino, Casalotto i, Mombaruzzo Stazione.

## Galeria fotogràfica

* Vista del poble
# Bosc secundari

Un bosc secundari és un bosc jove, els arbres dominants o que conformen el dosser superior del qual, són relativament coetanis. En silvicultura i ecologia forestal s'empra el terme renoval per referir-se a aquest tipus de boscos
Els boscos secundaris presenten un origen producte d'alteracions. Aquestes poden ser d'origen natural (esllavissades de terra, erosions per glaceres, erosions en riberes de rius, incendis naturals) o antròpic (cremes, incendis provocats, desmunt massiu de boscos originals i posterior abandonament després d'un ús silvoagropecuari). Les espècies colonitzadores d'arbres poden dominar ràpidament el lloc i constituir aquestes formacions boscoses en relativament breus períodes, raó per la qual les edats dels arbres que conformen aquests boscos estan dins d'un rang similar, en contrast amb boscos originals, en què els arbres que els formen presenten diversos i amplis rangs d'edats.
En diversos tipus de boscos naturals, els boscos secundaris presenten un alt potencial per al desenvolupament de la silvicultura.

## Enllaços externs

* M. van Breugel, 2007, Dynamics of secondary forests. PhD Thesis Wageningen University. ISBN 978-90-8504-693-6
* Uzay. U Sezen, 2007, Parentage analysis of a regenerating palm tree in a tropical second-growth forest. Ecological Society of America, Ecology 88: 3065-3075.
# Heliothryx

Heliothryx és un gènere d'ocells de la subfamília dels politmins (Polytminae) dins la família del troquílids (Trochilidae). Aquests colibrís habiten Mesoamèrica i Amèrica del Sud.

## Taxonomia

Segons la Classificació del Congrés Ornitològic Internacional (versió 14.1, 2024) aquest gènere està format per dues espècies:
* colibrí fada orellut (Heliothryx auritus).
* colibrí fada coronat (Heliothryx barroti).

## Referències

* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 11 octubre 2024].
# Chalvo 55

Chalvo 55 (en japonès チャルボ55) és un videojoc del gènere dels trencaclosques llançat el 1997 per Japan System Supply a la consola Game Boy, i va ser publicat per Nintendo. És la continuació del videojoc cancel·lat de Virtual Boy anomenat Bound High. Només hi ha el mode d'un jugador.

## Referències

* ↑ Chalvo 55. GameFAQs
* ↑ «Chalvo 55 for Game Boy (1997)». [Consulta: 8 juliol 2022].
# Bergholtz

Bergholtz (en alsacià Bargholz) és un municipi francès, situat a la regió del Gran Est, al departament de l'Alt Rin. L'any 2005 tenia 1.155 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 543 | 567 | 526 | 834 | 920 | 1.008 |

## Administració

Llista d'alcaldes :
| Període | Identitat | Partit |
| 2001-2008 | Gilbert Fretz | |
| 2008- | Nella Wagner | |
# Fatehgarh Sahib

Fatehgarh Sahib és una ciutat del Panjab, capital del districte de Fatehgarh Sahib. Segons el cens del 2001 la població era de 49.825 habitants.
Porta el seu nom per la victòria que va obtenir el cap sikh Banda Bahadur el 1710 en aquest lloc (una fortalesa que fou arrasada; Fatehgarh Sahib vol dir "Fortalesa de la Victòria del Senyor")

## Enllaços externs

* Portal del districte Arxivat 2019-05-17 a Wayback Machine.
* Fatehgarh Sahib
# Mombeek

El Mombeek és un riuet de Bèlgica que neix a la font anomenat Kerstborn a Widooie, un nucli del municipi de Tongeren de la província de Limburg que rega els municipis de Zammelen, Wintershoven, Vliermaalroot, Wimmertingen i desemboca a l'Herk a Sint-Lambrechts-Herk (Hasselt).
El Mombeek neix al nord de la cresta que separa la conca del Mosa de la conca de l'Escalda. Els romans van crear una turó artificial, l'actual Beukenberg que servia d'aqüeducte per a desviar l'aigua del riuet a la ciutat de Tongeren.
En documents vells el riuet també va anomenar-se Molenbeek, Herckbeek, Hamptbeek o Kertsbornbeek.

## Afluents

* el Marmelbeek
* el Leerbeek o Winterbeek
* Mombeek entre Widooie i Bommershoven
* La Kertsborn, font del Mombeek
* Mombeek i panorama del poble de Widooie
# Policia Popular Aquarterada

La Policia Popular Aquarterada (PPA) (en alemany: Kasernierte Volkspolizei, KVP) va constituir l'antecessora de l'Exèrcit Popular Nacional de la República Democràtica Alemanya (NVA). No s'ha de confondre amb la Volkspolizei-Bereitschaft, una unitat de policia paramilitar creada pel Ministeri de l'Interior i encarregada dels desordres públics.

## Història

A mitjans de 1948 l'Administració militar soviètica a Alemanya va formar la Bereitschaftspolizei (literalment, "policia d'alerta") que va rebre entrenament militar i estava aquarterada en instal·lacions militars. Van constituir el primer pas per a una futura remilitarizació a la zona alemanya d'ocupació soviètica, que a partir de 1949 es constituiria com a República Democràtica Alemanya. Els seus aquarteraments originals es trobaven a la localitat berlinesa d'Adlershof, i a partir de 1954 es van aquarterar a Strausberg. Aquest procés de rearmament es produí en els prolegomens de la Guerra Freda, i també en el context del posterior rearmament de l'Alemanya occidental.
El novembre de 1948 l'Administració de l'Interior Alemanya (Deutschen Verwaltung des Innern, DVdI) es va fer càrrec de la PPA i de la Policia fronterera, sent reanomenada a Hauptabteilung Grenzpolizei und Bereitschaften (HA GP/B). A partir de 1951 van disposar de les seves pròpies forces aèries i unitats navals, i el 1952 comptaven amb 7 divisions i uns 100.000 efectius. L'1 de juny de 1952 va adoptar el nom de Policia Popular Aquarterada (Kasernierte Volkspolizei, KVP).
Els comandants en cap de la PPA van ser Heinz Hoffmann (1952–1955) i Willi Stoph (1955–1956). Al seu torn, els seus membres van ser sotmesos a estrictes controls per l'Exèrcit soviètic i el Partit Socialista Unificat d'Alemanya (PSUA) per assegurar-se la seva fidelitat.
L'1 de març de 1956 va ser reestructurada i canviada de nom a Exèrcit Popular Nacional (Nationalen Volksarmee o NVA).

## Referències

* 1 2 Benz i Graml, 1986, p. 257.
* ↑ Benz i Graml, 1986, p. 276.
* ↑ Collins, Gareth. «Nationale Volksarmee - Kasernierte Volkspolizei» (en anglès). AxisHistory.com. [Consulta: 24 gener 2020].
* ↑ Froh, Klaus; Wenzke, Rüdiger. Die Generale und Admirale der NVA: ein biographisches Handbuch (en alemany), 2007, p. 15.
* ↑ Benz i Graml, 1986, p. 379.

## Bibliografia

* Benz, Wolfgang; Graml, Herman. El siglo XX. II. Europa después de la segunda guerra mundial 1945-1982 (en castellà). Siglo XXI editores, 1986, p. 257. ISBN 978-84-323-0571-9.
# Fernando Cebrián Alarcón

Fernando Cebrián Alarcón (també conegut com a Chito) (Quintanar del Rey, 11 de gener de 1976) és un futbolista castellanomanxec. Juga d'interior esquerre i actualment juga en l'Águilas Club de Futbol de la Segona Divisió B d'Espanya.

## Trajectòria

La temporada 1995/1996 dona el salt al primer equip de l'Albacete Balompié en Primera divisió de la mà de Benito Floro. Va ser aquella temporada dels 22 equips en la màxima categoria i el club manxec acabaria perdent la categoria en la promoció. Va debutar en la novena jornada a Vallecas davant el Rayo Vallecano. Va jugar tres partits en total.
La temporada 1996/1997 comença jugant en el CD Manchego, encara que mitjada la temporada retornaria a l'Albacete Balompié en Segona divisió. Participa en sis partits de lliga. La temporada 1997/1998 es marxa cedit al Getafe Club de Futbol, equip que estava enquadrat en el grup I de la Segona divisió B.
Ací comença el seu periple per aquesta categoria, en la temporada 1998/1999 fitxa pel Xerez CD on assoleix tres gols; en la temporada 1999/2000 es marxa a la Cultural Leonesa i en la camapnay següent 2000/2001 fitxa pel Polideportivo Almeria.
La temporada 2001/2002 s'incorpora al Club Esportiu Castelló en Segona divisió B, desestimant ofertes d'equips de superior categoria, i allí romandria durant dues temporades. La temporada 2003/2004 marxa al Burgos CF, però no acabaria la temporada i recalaria al Cartagena. Una greu lesió el mantindria allunyat dels terrenys de joc bastant temps, així i tot el club cartagener hi va confiar i li va fer l'oferta de continuar una temporada en el filial per a anar recuperant la forma. D'aquesta manera Chito va jugar la temporada 2004/2005 en el Cartagena Promesas CF en Tercera Divisió. La seva gran dedicació i esforç li va valer per a tornar al primer equip i convertir-se en un dels pilars de l'equip cartagener que va assolir el campionat del grup IV de Segona divisió B el 2006. El 2008 acaba el seu contracte i es marxa a l'Águilas CF.

### Clubs

| Club | Any |
| Albacete Balompié B | 1993-1995 |
| CD Manchego | 1996-1997 |
| Albacete Balompié | 1995-1997 |
| Getafe CF | 1997-1998 |
| Xerez CD | 1998-1999 |
| Cultural Leonesa | 1999-2000 |
| UD Almeria | 2000-2001 |
| CE Castelló | 2001-2003 |
| Burgos CF | 2003 |
| FC Cartagena | 2003-2004 |
| Cartagena Promesas CF | 2004-2005 |
| FC Cartagena | 2005-2008 |
| Águilas CF | 2008- |
# Ministeri d'Afers Exteriors de Finlàndia

El Ministeri d'Afers Exteriors de Finlàndia (finès: Ulkoasiainministeri, suec: Utrikesminister) s'encarrega dels afers exteriors de la República de Finlàndia. El Ministre actual d'Afers Exteriors és Timo Soini.
* Paavo Väyrynen: s'encarrega de la cooperació al desenvolupament i les relacions econòmiques amb l'estranger, igual que coordina la política de les àrees properes.
* Jan Vapaavuori: s'encarrega del Secretariat de la Cooperació Nòrdica.
* Alexander Stubb: s'encarrega de la resta de temes de política exterior finlandesa.

## Enllaços externs

* El Ministeri d'Afers Exteriors de Finlàndia (finès)(suec)(anglès)
# Cyrix

Cyrix va ser una empresa dedicada a la fabricació de processadors, va començar les seves operacions el 1988 com un proveïdor de coprocessadors matemàtics d'alt rendiment per a sistemes 286 i 386.
La companyia va ser fundada per exmembres de Texas Instruments, i va tenir una llarga però difícil relació amb aquesta empresa (TI) al llarg de la seva història. El fundador de Cyrix va ser Jerry Rogers, qui va reclutar diversos enginyers i els va posar a treballar junts, assolint eventualment un grup eficient d'unes 30 persones.
# Cody Webb

Cody Matthew Webb, més conegut com a Cody Webb (Watsonville, 31 de maig de 1988), és un pilot de trial i endurocross nord-americà que ha destacat en ambdues modalitats. Pel que fa al trial, va ser Campió dels Estats Units de trial indoor el 2007 i de trial outdoor el 2010, a banda de guanyar El Trial de España en sis ocasions entre el 2006 i el 2014.
Competint en endurocross, va guanyar-ne el Campionat del món el 2018 i el dels Estats Units els anys 2014, 2015 i 2017. També va obtenir tres medalles d'argent als X Games (concretament, als de Los Angeles el 2012 i 2014 i als de Foz do Iguaçu el 2013) i dues de bronze (als de Los Angeles i Barcelona de 2013).

## Palmarès

Font:
    A 1 de gener de 2023

### Trial

* 1 Campionat dels EUA de trial indoor (2007)
* 1 Campionat dels EUA de trial outdoor (2010)
* 6 Victòries a El Trial de España (2006, 2008-2009, 2011, 2013-2014)

### EnduroCross

* 1 Campionat del Món de SuperEnduro (2017/18)
* 3 Campionats AMA d'EnduroCross (2014-2015 i 2017)
* 3 Medalles d'argent als X-Games (2012-2014)
* 2 Medalles de bronze als X-Games (2013)

## Referències

* ↑ «The rider... Webb Cody» (en anglès). trialonline.org. [Consulta: 15 desembre 2022].
* ↑ «Past National Champions» (en anglès). mototrials.com. Arxivat de l'original el 29/9/2018. [Consulta: 28 setembre 2018].
* ↑ «United States» (en anglès). trialonline.org. [Consulta: 3 octubre 2022].
* ↑ «El Trial Winners» (en anglès). socaltrials.com. Arxivat de l'original el 2021-06-02. [Consulta: 11 juny 2021].
* ↑ «Rankings - 2018» (en anglès). fim-moto.com. FIM. [Consulta: 15 desembre 2012].
* ↑ «Cody Webb Extreme Riding School» (en anglès). rorr.org. [Consulta: 25 febrer 2023].

## Enllaços externs

* Cody Webb - Lloc web oficial (anglès)
# Blackfang

Blackfang és un grup de música rap de Castelló de la Plana format per set músics amb arrels en el jazz i el funk. L'any 2020 fou mereixedor del Premi Ovidi Montllor al millor disc de hip-hop i electrònica.

## Components

* Sergi Bisbal (bateria)
* Diego Barberà (baix)
* Joan Centelles (teclats)
* Bernat «Bernie» Fayos (saxo)
* Stephan Markgraf (trombó)
* Marc Agut (trompeta)
* Borja Ramírez «Calmoso» (veu)

## Discografia

* Fangtazztic! (Mésdemil, 2017)
* A foc lent (Ànima Records, 2019)

## Referències

* ↑ «Blackfang, indústria de ritmes al País Valencià». Catalunya Ràdio, 27-01-2020. [Consulta: 23 juny 2021].
* ↑ Caro, Javier. «Blackfang, guardián del hip hop que no renuncia a sus raíces» (en castellà), 22-05-2021. [Consulta: 23 juny 2021].
* ↑ Llobera Sureda, Ariadna. «Marala, Atlàntic, Tenda i Black Fang: els emergents dels Ovidi». El Temps, 30-11-2020. [Consulta: 23 juny 2021].
* ↑ Pérez, Asun. «BlackFang: "Bufanda style"». [Consulta: 23 juny 2021].
* ↑ Tisora, Anna. «"Surprise Yourself" i el ritme encomanadís de BlackFang». Enderrock.cat, 26-11-2019. [Consulta: 23 juny 2021].
# Fernando Chalana

Fernando Albino de Sousa Chalana (10 de febrer de 1959) és un exfutbolista portuguès de la dècada de 1980 i entrenador.
Pel que fa a clubs, defensà els colors de SL Benfica, Girondins de Bordeus, CF Belenenses i CF Estrela Amadora.
Fou 27 cops internacional amb la selecció portuguesa. El moment àlgid de la seva carrera fou a l'Eurocopa 1984 en la qual, juntament a Rui Jordão, portà la selecció a semifinals.

## Palmarès

Benfica
* Primeira Divisão: 1975-76, 1976-77, 1980-81, 1982-83, 1983-84, 1988-89
* Taça de Portugal: 1979-80, 1980-81, 1982-83
* Supercopa Cândido de Oliveira: 1980, 1989
* Taça de Honra (3)
Bordeaux
* Ligue 1: 1984-85, 1986-87
* Coupe de France: 1985-86, 1986-87
* Trophée des champions: 1986

## Referències

* ↑ Lopes, Luís. Os Magníficos: Chalana, o pequeno génio. First. QuidNovi, 2008. ISBN 978-989-554-508-7.
* ↑ «Renato Sanches é o mais novo do século a marcar na Luz» (en portuguès). SAPO, 05-12-2015.
* ↑ João Nuno Coelho; Francisco Pinheiro A Paixão do Povo (en portuguès). 816. Portugal: Edições Afrontamento, novembre 2002, p. 575. ISBN 972-36-0624-0.
* ↑ «Fernando Chalana de retour à Bordeaux» (en francès). Sud-Ouest, 14-03-2013.
* ↑ Pierrend, José Luis. «Portugal - Record International Players». RSSSF, 28-05-2009. [Consulta: 25 agost 2009].
* ↑ «Portugal classic recalled». UEFA.com, 25-01-2002. [Consulta: 23 desembre 2009].
* ↑ EURO's greatest games; UEFA.com, 24 juny 2008
* ↑ «Platini faz a diferença em meia-final de sonho» (en portuguès). UEFA.com, 04-10-2003. Arxivat de l'original el 7 de març 2018. [Consulta: 18 abril 2017].
* ↑ Portugal stats at Eu-Football
* ↑ Fernando Chalana a National-Football-Teams.com (anglès)
# Bosquerola emmascarada de les Bahames

La bosquerola emmascarada de les Bahames (Geothlypis rostrata) és un ocell de la família dels parúlids (Parulidae).

## Hàbitat i distribució

Habita garrigues i a les Bahames.

## Referències

* ↑ «Bosquerola emmascarada de les Bahames». Cercaterm. TERMCAT, Centre de Terminologia. Rev. 20/03/2022(català)
# Hair-Raising Hare

Hair-Raising Hare és un curtmetratge d'animació de la sèrie Looney Tunes de Warner Brothers. Merrie Melodies, estrenat el 25 de maig de 1946. Va ser dirigit per Chuck Jones i escrit per Tedd Pierce. És protagonitzada per Bugs Bunny i inclou la primera aparició de la taronja de Chuck Jones personatge monstre "Gossamer". Va ser inclosa en l'antologia Bugs Bunny superestrella

## Argument

En una nit negra, Bugs és observat en secret per un científic que vol donar-lo a menjar al seu monstre. Després d'haver-lo atret al seu castell gràcies a una conilla mecànica, el monstre (anomenat Gossamer) comença a perseguir Bugs. Aquest últim s'escapa i fuig, mentre que el reflex de Gossamer fuig davant la lletjor del monstre. Després d'haver empentat el monstre per una escala, el conill posa dues trampes per a ratolí on Gossamer cau.
Després del gag del quadre i del mur, Bugs acaba vencent de nou el monstre gràcies a un cavaller a vapor. Gossammer acaba fugint en assabentar-se que el públic l'està mirant i Bugs acaba seguint una altra conilla mecànica.

## Referències

* ↑ Beck, Jerry; Friedwald, Will. Looney Tunes and Merrie Melodies: A Complete Illustrated Guide to the Warner Bros. Cartoons. Henry Holt and Co, 1989, p. 167. ISBN 0-8050-0894-2.
* ↑ Lenburg, Jeff. The Encyclopedia of Animated Cartoons. Checkmark Books, 1999, p. 60–61. ISBN 0-8160-3831-7.
* ↑ «Gossamer».
| Precedit per: Hare Remover | Curtmetratges de Bugs Bunny 1946 | Succeït per: Acrobatty Bunny |
# Chanko

Al Japó, el chanko o chanko-nabe és el nom que rep el menjar consumit pels lluitadors de sumo amb el propòsit de guanyar pes. Es tracta d'un guisat o cuit (nabe) de peixos, mariscs o carns i verdures segons l'estació de l'any. Chanko és un terme genèric que assenyala el menjar preparat en els "estables" de sumo. Es creu que la paraula deriva de chan, ajudant de cuina, o de chan kuo, paraula xinesa per a un tipus de paella.

## Referències

* ↑ «Tokio, Chanko Nabe | Japan Experience.es». [Consulta: 7 maig 2019].
# Eugène Crosti

Eugène Crosti (París, 31 d'octubre de 1833 - 1908) fou un baríton i professor de cant parisenc.
Es presentà al públic per primera vegada a l'Opéra-Comique cantant la Gioconda, i després d'haver creat els protagonistes d'algunes òperes aplaudides, el 1876 fou nomenat professor de cant del Conservatori de París on entre altres alumnes va tenir el matrimoni Escalais-Lureau.
Va escriure:
* Abrégé de l'art du chant (1878);
* Six Nocalisco-exercices (1878);
* La voix des enfants (1880);
* Première annés de chant (1894);
* Précis de prononciation (1896).

## Referències

* ↑ Enciclopedia universal ilustrada europeo-americana (en castellà). volum 6, Cre-Charg. (Reedició de l'edició de 1913). Espasa-Calpe, 1976, p. 517. ISBN 84-239-4516-2.
* ↑ «Crosti, Eugène Charles Antoine» (en francès). Archives nationales. [Consulta: 30 desembre 2020].